
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2203 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανώτατο όριο επιτρεπόμενων ημερών κίνησης 
εκτός έδρας των υπαλλήλων και των αιρετών του 
Δήμου Χαϊδαρίου. 

2 Αποζημίωση για εργασία προς συμπλήρωση του 
υποχρεωτικού ωραρίου σε εργαζόμενους της 
Δημοτικής Κοινωφελούς Επιχείρησης Καβάλας 
«ΔΗΜΩΦΕΛΕΙΑ». 

3 Καθιέρωση υπερωριακής απασχόλησης εργαζο¬ 
μένων της Δημοτικής Κοινωφελούς Επιχείρησης 
Καβάλας «ΔΗΜΩΦΕΛΕΙΑ». 

ΔΙΟΡΘΩΣΕΙΣ ΣΦΑΛΜΑΤΩΝ 

4 Διόρθωση σφάλματος στην Φ20/83241/Δ4/ 
21.05.2018 απόφαση του Υφυπουργού Παιδείας, 
Έρευνας και Θρησκευμάτων που δημοσιεύθηκε 
στο ΦΕΚ 1890/τ.Β724.05.2018. 


ΑΠΟΦΑΣΕΙΣ 

Αριθμ. 37528/13529 (1) 

Ανώτατο όριο επιτρεπόμενων ημερών κίνησης 

εκτός έδρας των υπαλλήλων και των αιρετών του 

Δήμου Χαϊδαρίου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του ν.3852/2010 (ΦΕΚ 87/Α72010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης- Πρόγραμμα Καλλικράτης». 

β) Του π.δ. 135/2010 (ΦΕΚ 228/Α/27-1 -2010) «Οργανι¬ 
σμός Αποκεντρωμένης Διοίκησης Αττικής». 

γ) Της υποπαρ. Δ.9 της παρ. Δ του άρθρου 2 του 
ν. 4336/2015 (ΦΕΚ 94/τ.Α'/14-08-2015) «Συνταξιοδοτικές 
διατάξεις, Κύρωση του Σχεδίου Σύμβασης Οικονομικής 
Ενίσχυσης από τον Ευρωπαϊκό Μηχανισμό Σταθερό¬ 
τητας και ρυθμίσεις για την υλοποίηση της Συμφωνίας 
Χρηματοδότησης». 


δ) Τις διατάξεις των άρθρων 28 και 28Α του 
ν. 4325/2015 (ΦΕΚ 47/Α/2015) «Εκδημοκρατισμός της 
Διοίκησης-Καταπολέμηση της Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και άλ¬ 
λες διατάξεις» όπως συμπληρώθηκε με τις διατάξεις του 
άρθρου 24 του ν. 4368/2016 (ΦΕΚ 21/Α/2016) «Μέτρα 
για την επιτάχυνση του κυβερνητικού έργου και άλλες 
διατάξεις». 

ε) Του άρθρου 56 του ν. 4257/2014 (ΦΕΚ 93/Α72014) 
«Επείγουσες ρυθμίσεις αρμοδιότητας Υπουργείου 
Εσωτερικών και τις διατάξεις του αρ. 28 παρ. 1 του ν. 
4325/2015 (ΦΕΚ47/Α) «ΕκδημοκρατισμόςτηςΔιοίκησης- 
Καταπολέμηση της Γραφειοκρατίας και Ηλεκτρονική 
Διακυβέρνηση. Αποκατάσταση των αδικιών και άλλες 
διατάξεις». 

στ) Το αριθμ. 8849/4-5-2018 αίτημα του Δήμου Χαϊ- 
δαρίου, αποφασίζουμε: 

Ορίζουμε το ανώτατο όριο των επιτρεπόμενων κατ' 
έτος ημερών μετακίνησης εκτός έδρας των υπαλλήλων 
και των αιρετών που υπηρετούν στο Δήμο Χαϊδαρίου, 
έτους 2018 ως εξής: 


Α/Α 

ΚΛΑΔΟΣ/ ΕΙΔΙΚΟΤΗΤΑ 

ΑΡΙΘΜΟΣ 

ΥΠΑΛΛΗΛΩΝ 

ΑΝΩΤΑΤΟ 

ΟΡΙΟ 

ΗΜΕΡΩΝ 

ΕΚΤΟΣ 

ΕΔΡΑΣ ΑΝΑ 

ΥΠΑΛΛΗΛΟ 

1 

ΔΗΜΑΡΧΟΣ 

1 

20 

2 

ΠΡΟΕΔΡΟΣ ΔΗΜΟΤΙΚΟΥ 

ΣΥΜΒΟΥΛΙΟΥ 

1 

15 

3 

ΑΝΤΙΔΗΜΑΡΧΟΙ 

5 

15 

4 

ΔΗΜΟΤΙΚΟΙ ΣΥΜΒΟΥΛΟΙ 

10 

10 

5 

ΓΕΝΙΚΟΣ ΓΡΑΜΜΑΤΕΑΣ 

1 

10 

6 

ΕΙΔΙΚΩΝ ΣΥΝΕΡΓΑΤΩΝ 

3 

10 

7 

ΔΙΚΗΓΟΡΩΝ 

ΜΕ ΕΜΜΙΣΘΗ ΕΝΤΟΛΗ 

1 

10 

8 

ΠΕ ΜΗΧΑΝΙΚΩΝ 

ΠΑΡΑΓ. ΔΙΟΙΚ/ΣΗΣ 

1 

10 

9 

ΤΕ ΠΛΗΡΟΦΟΡΙΚΗΣ 

1 

10 

10 

ΠΕ ΔΙΟΙΚΗΤΙΚΟΥ 

3 

10 

11 

ΠΕ ΔΙΟΙΚΗΤΙΚΟΥ 

ΟΙΚΟΝΟΜΙΚΟΥ 

2 

10 

Α/Α 

ΚΛΑΔΟΣ/ ΕΙΔΙΚΟΤΗΤΑ 

ΑΡΙΘΜΟΣ 

ΥΠΑΛΛΗΛΩΝ 

ΑΝΩΤΑΤΟ 

ΟΡΙΟ 

ΗΜΕΡΩΝ 

ΕΚΤΟΣ 

ΕΔΡΑΣ ΑΝΑ 

ΥΠΑΛΛΗΛΟ 

12 

ΔΕ ΧΕΙΡΙΣΤΩΝ Η/Υ 

1 

10 

13 

ΤΕ ΔΙΟΙΚΗΤΙΚΟΥ 

1 

10 

14 

ΠΕ ΑΡΧΙΤΕΚΤΟΝΩΝ 

ΜΗΧ/ΚΩΝ 

1 

10 

15 

ΤΕ ΚΑΘΗΓΗΤΩΝ 

1 

10 

16 

ΔΕ ΔΙΟΙΚΗΤΙΚΟΥ 

9 

10 

17 

ΤΕ ΤΕΧΝΟΛΟΓΩΝ 

ΓΕΩΠΟΝΙΑΣ 

1 

10 

18 

ΠΕ ΨΥΧΟΛΟΓΩΝ 

1 

10 

19 

ΤΕ ΚΟΙΝ. ΛΕΙΤΟΥΡΓΩΝ 

1 

10 

20 

ΤΕ ΦΥΣΙΟΘΕΡΑΠΕΥΤΩΝ 

1 

10 

21 

ΠΕ ΚΑΘ. ΦΥΣΙΚΗΣ ΑΓΩΓΗΣ 

4 

10 

22 

ΤΕ ΔΙΕΚΠ. ΥΠΟΘΕΣΕΩΝ 

ΠΟΛΙΤΩΝ 

1 

10 

23 

ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

2 

10 

24 

ΠΕ ΟΙΚΟΝΟΜΙΚΟΥ 

ΛΟΓΙΣΤΙΚΟΥ 

1 

10 

25 

Π Ε ΤΟΠΟΓΡΑΦΩΝ 

ΜΗΧΑΝΙΚΩΝ 

1 

10 

26 

ΠΕ ΗΛΕΚΤΡΟΛΟΓΩΝ 

ΜΗΧΑΝΙΚΩΝ 

1 

10 

27 

ΤΕ ΤΕΧΝΟΛΟΓΩΝ 

ΤΟΠΟΓΡΑΦΩΝ 

1 

10 

28 

ΠΕ ΜΗΧΑΝΟΛΟΓΩΝ 

ΗΛΕΚΤΡΟΛΟΓΩΝ 

ΜΗΧΑΝΙΚΩΝ 

1 

10 


Από την απόφαση αυτή θα προκληθεί δαπάνη σε βάρος 
του προϋπολογισμού του Δήμου Χαϊδαρίου οικονομικού 
Έτους 2018 ύψους: στον ΚΑ 00.6421.0001 «Οδοιπορικά 
έξοδα και αποζημίωση μετακινούμενων αιρετών- Δη¬ 
μάρχου" ποσού 800,00€, στον ΚΑ.Α 00.6421.0002 "Οδοι¬ 
πορικά έξοδα και αποζημίωση μετακινούμενων αιρετών - 
Αντιδημάρχου, Δημοτικών Συμβούλων» με ποσό 800,00€, 
στον Κ.Α. 10.6422,20.6422 και Κ.Α. 30.6422 "Οδοιπορικά 
έξοδα και αποζημίωση μετακινούμενων υπαλλήλων" 
ποσά 300,00€, 800,00€ και 600,00€ αντίστοιχα, στον Κ.Α. 
60.6142.0004 "Έξοδα διαμονής-εκπαίδευσης, εσωτερι¬ 
κές μετακινήσεις (ΕΚΑ5Μυ5+2017)" ποσού 11.760,00€, 
στον Κ.Α. 60.6413.0001 "Εξοδα αεροπορικών εισιτηρίων - 
έξοδα μετακίνησης (ΕΚΑ5ΜΙΙ5+2017)" ποσού 4.125,00€. 

Τυχόν επιπλέον δαπάνη θα προβλεφθεί κατόπιν ανα- 
μορφώσεως πριν την χορήγηση της σχετικής έγκρισης 
από τον Δήμαρχο Χαϊδαρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 3821 _ (2) 

Αποζημίωση για εργασία προς συμπλήρωση του 
υποχρεωτικού ωραρίου σε εργαζόμενους της 
Δημοτικής Κοινωφελούς Επιχείρησης Καβάλας 
"ΔΗΜΩΦΕΛΕΙΑ"». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ «ΔΗΜΩΦΕΛΕΙΑ» 

Έχοντας υπόψη: 

Ι.Την αριθμ. 232/25.05.2018 απόφαση του Διοικητι¬ 
κού Συμβουλίου της Επιχείρησης. 

2. Με τις διατάξειςτου Κεφαλαίου Β' του ν. 4354/2015 
(176/Α) του άρθρου 20 περίπτωση Β «Αποζημίωση για 
εργασία προς συμπλήρωση του υποχρεωτικού ωραρίου» 
και σύμφωνα με τις διατάξεις της παρ. 2 του άρθρου 102 
του ν. 4461/2017 (Α'38), ορίζεται ο τρόπος αποζημίωσης 
για εργασία προς συμπλήρωση του υποχρεωτικού εβδο¬ 
μαδιαίου ωραρίου σε υπηρεσίες που λειτουργούν βάσει 
νόμου, είτε όλες τις ημέρες του μήνα είτε σε δωδεκάωρη 
ή εικοσιτετράωρη βάση. Ειδικότερα: 

Β. Αποζημίωση για εργασία προς συμπλήρωση του 
υποχρεωτικού ωραρίου. 

1. Επιτρέπεται η καθιέρωση εργασίας με αποζημίωση 
κατά τις νυχτερινές ώρες ή κατά τις Κυριακές και εξαι¬ 
ρέσιμες ημέρες, προς συμπλήρωση της υποχρεωτικής 
εβδομαδιαίας, για υπαλλήλους που ανήκουν σε υπηρε¬ 
σίες που λειτουργούν, βάσει νόμου, είτε όλες τις ημέρες 
του μήνα είτε σε δωδεκάωρη ή εικοσιτετράωρη βάση. 

2. Η ωριαία αποζημίωση των υπαλλήλων που απασχο¬ 
λούνται σύμφωνα με τις διατάξεις της προηγούμενης 
παραγράφου ορίζεται ως εξής: 

α) για εργασία νυχτερινή εργασίμων ημερών ίση με το 
εξήντα τοις εκατό (60) του ωρομισθίου, 

β) για εργασία ημερήσια ή νυχτερινή, που παρέχεται 
Κυριακές και εξαιρέσιμες ημέρες ίση με το εβδομήντα 
πέντε τοις εκατό (75) του ωρομισθίου. 

Για το προσωπικό των Ν.Π.Δ.Δ. και των Ν.Π.Ι.Δ. η από¬ 
φαση καθιέρωσης αποζημίωσης για εργασία με αμοιβή 
κατά τις Κυριακές και εξαιρέσιμες ημέρες, προς συμπλή¬ 
ρωση της υποχρεωτικής εβδομαδιαίας εργασίας, εκδίδε- 
ται από το Διοικητικό Συμβούλιο του κάθε φορέα. 

Στην απόφαση αυτή καθορίζεται ο αριθμός των υπαλ¬ 
λήλων, το χρονικό διάστημα και οι ώρες απασχόλησης 
τους μέσα στα όρια των πιστώσεων του Προϋπολογι¬ 
σμού τους. 

Οι ώρες απασχόλησης προς συμπλήρωση του υπο¬ 
χρεωτικού ωραρίου ορίζονται ανά εξάμηνο χωρίς να 
υπάρχει η δυνατότητα αυξομείωσης μεταξύ των δύο (2) 
εξαμήνων μέσα στο έτος. 

Η ανωτέρω απασχόληση, προτείνεται για το λόγω α) 
της λειτουργίας του Κάστρου της πόλης όπου οι ώρες 
που θα απασχοληθούν τρία (3) άτομα για χρονικό δι¬ 
άστημα από 01/07/2018 μέχρι 31/12/2018, είναι 720 
ώρες, 40 ώρες ανά άτομο κατά μέσο όρο ανά μήνα 
και β) της λειτουργίας της Δημοτικής Αγοράς Καβάλας 
όπου οι ώρες που θα απασχοληθούν δύο (2) άτομα για 
χρονικό διάστημα από 01/07/2018 μέχρι 31/12/2018, 
είναι 480 ώρες, 40 ώρες κατά μέσο όρο ανά μήνα, γ) της 
λειτουργίας του Κέντρου Υποδοχής και Πληροφόρησης 

Επισκεπτών όπου οι ώρες που θα απασχοληθούν δύο 
(2) άτομα για χρονικό διάστημα από 01/07/2018 μέχρι 
30/09/2018, είναι 195 ώρες, 32,5 ώρες κατά μέσο όρο 
ανά μήνα και δ) της λειτουργίας του Πηλοθεραπευτηρίου 
Κρηνίδων όπου οι ώρες που θα απασχοληθούν είκοσι 
ένα (21) άτομα για χρονικό διάστημα από 01/07/2018 
μέχρι 31/10/2018 είναι 2.856 ώρες, 30,22 ώρες κατά μέσο 
όρο ανά μήνα. Η αμοιβή κατά τις Κυριακές και εξαιρέσι¬ 
μες ημέρες, προς συμπλήρωση της υποχρεωτικής εβδο¬ 
μαδιαίας εργασίας απασχόλησης καθορίζεται σύμφωνα 
με το άρθρο 20 του ν. 4354/2015 παρ. Β. 

Αργίες είναι αυτές που ορίζονται για το μόνιμο προ¬ 
σωπικό των Ο.ΤΑ. (άρθρο 176 ν. 3584/2007). 

Η Δημοτική Κοινωφελής Επιχείρηση Καβάλας «ΔΗΜΩ- 
ΦΕΛΕΙΑ», έχει την ευθύνη του Κάστρου της πόλης, καθ' 
όλη τη διάρκεια του έτους, τόσο τις καθημερινές, όσο τα 
Σαββατοκύριακα και τις εξαιρέσιμες. 

Στα πλαίσια της λειτουργίας της Δημοτικής Αγοράς 
Καβάλας, είναι απαραίτητη η φύλαξη των χώρων των 
εγκαταστάσεων της καθόλη τη διάρκεια του έτους, τόσο 
τις καθημερινές, όσο και τα Σαββατοκύριακα, τις εξαιρέ¬ 
σιμες και τις αργίες. 

Επίσης, έχει την ευθύνη λειτουργίας του Κέντρου 
Πληροφόρησης Επισκεπτών καθ' όλη την διάρκεια του 
έτους, συγκεκριμένα όμως για το χρονικό διάστημα από 
τον Ιούνιο μέχρι και τον Σεπτέμβριο λειτουργεί Κυριακές 
και εξαιρέσιμες. 

Τέλος, έχει την ευθύνη της διαχείρισης του Πηλοθε¬ 
ραπευτηρίου Κρηνίδων Καβάλας, εποχιακώς από τον 
Ιούνιο έως Οκτώβριο εκάστου έτους, συνεχώς, τόσο τις 
καθημερινές, όσο και τα Σαββατοκύριακα, τις εξαιρέσι¬ 
μες και τις αργίες, από τις 07:00 έως 22:00, από τη στιγμή 
που αποτελεί τουριστικό - ιαματικό πόρο. 

Η ανωτέρω απόφαση δημοσιεύεται στην Εφημερίδα 
της Κυβερνήσεως και ισχύει από τη δημοσίευσή της. 

Οι ώρες εργασίας κατά τις Κυριακές και εξαιρέσιμες 
ημέρες προς συμπλήρωση της υποχρεωτικής εβδομα¬ 
διαίας εργασίας αναφέρονται σε υπαλλήλους των πα¬ 
ρακάτω ειδικοτήτων, που ανήκουν σε υπηρεσίες, που 
λειτουργούν όλεςτις ημέρεςτου μήνα ή σεδωδεκαωρη 
ή εικοσιτετράωρη βάση, σύμφωνα με τον Κανονισμό 
της Επιχείρησης του Κεφαλαίου Δ' «Διάρκεια Εργασίας», 
άρθρο 22 «Χρόνος και Τόπος Εργασίας», παρ. 4: 


Έξι (6) Διοικητικοί Υπάλληλοι, 

Δύο (2) Υπάλληλοι Υποδοχής, 

Πέντε (5) Λουτρονόμοι, 

Ένας(1) Μάγειρας, 

Τέσσερις (4) Νυχτοφύλακες, 

Ένας (1) Υπάλληλος Γενικών Καθηκόντων, 

Πέντε (5) Εργάτες Καθαριότητας, 

Ένας (1) Εργάτης Γενικών Καθηκόντων 

Τρεις (3) Βοηθοί Σερβιτόροι, 

ήτοι συνολικά είκοσι οκτώ (28) υπαλλήλων. 

Οι συνολικές ώρες απασχόλησης κατά τις Κυριακές 
εξαιρέσιμες και αργίες, προς συμπλήρωση της εβδομα¬ 
διαίας, υποχρεωτικής εργασίας των ανωτέρω υπαλλήλων 
είναι 4.251 ώρες, αποφασίζουμε: 

Α) σύμφωνα με τις διατάξεις του Κεφαλαίου Β' του 
ν.4354/2015 (176/Α') του άρθρου 20 περίπτωση Β «Απο¬ 


ζημίωση για εργασία προς συμπλήρωση του υποχρεω¬ 
τικού ωραρίου» και σύμφωνα με τις διατάξεις της παρ. 
2 του άρθρου 102 του ν. 4461/2017 (Α'38), ορίζεται ο 
τρόπος αποζημίωσης για εργασία προς συμπλήρωση 
του υποχρεωτικού εβδομαδιαίου ωραρίου σε υπηρε¬ 
σίες που λειτουργούν βάσει νόμου, είτε όλεςτις ημέρες 
του μήνα είτε σε δωδεκάωρη ή εικοσιτετράωρη βάση, 
εγκρίνει την καθιέρωση αποζημίωσης για εργασία προς 
συμπλήρωση του υποχρεωτικού ωραρίου σε εργαζόμε- 
νουςτης Δημοτικής Κοινωφελούς Επιχείρησης Καβάλας 
"ΔΗΜΩΦΕΛΕΙΑ", με τις διατάξεις της παρ. 2 του άρθρου 
102 του ν. 4461/2017 (Α'38), όπως ισχύει, για τα παρα¬ 
κάτω υποκαταστήματα της Δημοτικής Κοινωφελούς Επι¬ 
χείρησης Καβάλας «ΔΗΜΩΦΕΛΕΙΑ», για το Β' εξάμηνο 
του έτους 2018: 

-του Πηλοθεραπευτηρίου Κρηνίδων Καβάλας, επο- 
χιακώς από τον Ιούνιο έως Σεπτέμβριο εκάστου έτους, 
συνεχώς, τόσο τις καθημερινές, όσο τα Σαββατοκύριακα 
και τις εξαιρέσιμες, από τις 07:00 έως 22:00, από τη στιγ¬ 
μή που αποτελεί τουριστικό - ιαματικό πόρο. Οι ώρες που 
θα απασχοληθούν για το χρονικό διάστημα από 01/07 
μέχρι 31/10/2018 είναι 2.856,00 ώρες και αφορούν είκο¬ 
σι ένα (21) άτομα, ήτοι 30,22 ώρες κατά μέσο όρο ανά 
άτομο, ανά μήνα, 

- του Κάστρου της πόλης, καθ' όλη τη διάρκεια του 
έτους, τόσο τις καθημερινές, όσο τα Σαββατοκύριακα 
και τις εξαιρέσιμες. Οι ώρες που θα απασχοληθούν για 
χρονικό διάστημα από 01/07/2018 μέχρι 31/12/2018, 
είναι 720 ώρες, που αφορούν τρία (3) άτομα, ήτοι 40 
ώρες ανά άτομο κατά μέσο όρο ανά μήνα, 

-της Δημοτικής Αγοράς Καβάλας, είναι απαραίτητη η 
φύλαξη των χώρων των εγκαταστάσεών της καθ' όλη τη 
διάρκεια του έτους, τόσο τις καθημερινές, όσο τα Σαβ¬ 
βατοκύριακα και τις εξαιρέσιμες. Οι ώρες που θα απα¬ 
σχοληθεί για χρονικό διάστημα από 01/07/2018 μέχρι 
31/12/2018, είναι 480 ώρες και αφορούν δύο (2) άτομα, 
ήτοι 40 ώρες στο άτομο κατά μέσο όρο ανά μήνα και 

- του Κέντρου Πληροφόρησης Επισκεπτών καθ' όλη 
την διάρκεια του έτους, συγκεκριμένα όμως για το χρο¬ 
νικό διάστημα από τον Ιούνιο μέχρι και τον Σεπτέμβριο 
λειτουργεί Κυριακές και εξαιρέσιμες. Οι ώρες που θα 
απασχοληθούν για το χρονικό διάστημα από 01/07/2018 
μέχρι 30/09/2018 είναι 195, που αφορούν δύο (2) άτομα, 
ήτοι 32,50 ώρες ανά άτομο κατά μέσο όρο ανά μήνα. 

Οι ώρες εργασίας κατά τις Κυριακές και εξαιρέσιμες 
ημέρες προς συμπλήρωση της υποχρεωτικής εβδομα¬ 
διαίας εργασίας αναφέρονται σε υπαλλήλους των πα¬ 
ρακάτω ειδικοτήτων, που ανήκουν σε υπηρεσίες, που 
λειτουργούν όλεςτις ημέρεςτου μήνα ή σε δωδεκάωρη 
ή εικοσιτετράωρη βάση, σύμφωνα με τον Κανονισμό 
της Επιχείρησης του Κεφαλαίου Δ' «Διάρκεια Εργασίας», 
άρθρο 22 «Χρόνος και Τόπος Εργασίας», παρ. 4: 


Έξι (6) 

Δύο (2) 
Πέντε (5) 
Ένας (1) 
Τέσσερις (4) 
Ένας (1) 
Πέντε (5) 


Διοικητικοί Υπάλληλοι, 
Υπάλληλοι Υποδοχής, 
Λουτρονόμοι, 

Μάγειρας, 

Νυχτοφύλακες, 

Υπάλληλος Γενικών Καθηκόντων, 
Εργάτες Καθαριότητας, 

Ένας (1) Εργάτης Γενικών Καθηκόντων 

Τρεις (3) Βοηθοί Σερβιτόροι, 

ήτοι συνολικά είκοσι οκτώ (28) υπαλλήλων. 

Στον προϋπολογισμό έτους 2018 υπάρχουν εγκεκρι¬ 
μένες πιστώσεις, ήτοι: 

- Κ.Α. 60.06.00.02 «Τακτικές Αποδοχές Ορισμένου 
Χρόνου Δ/νσης Δημοτικής Αγοράς Καβάλας», ποσού 
882,95 € και 

- Κ.Α. 60.07.00.02 «Εργοδοτικές Εισφορές Ορισμένου 
Χρόνου Δ/νσης Δημοτικής Αγοράς Καβάλας», ποσού 
240,25 € 

- Κ.Α. 60.00.00.04 «Τακτικές Αποδοχές Δ/νσης Κάστρου 
Καβάλας Αορίστου Χρόνου», ποσού 1.487,29 € και 

- Κ.Α. 60.03.00.04 «Εργοδοτικές Εισφορές Δ/νσης Κά¬ 
στρου Καβάλας Αορίστου Χρόνου», ποσού 372,71 € 

- Κ.Α. 60.06.00.09 «Τακτικές Αποδοχές Πηλοθεραπευ¬ 
τηρίου Κρηνίδων Καβάλας Ορισμένου Χρόνου», ποσού 
4.205,36 € και 

- Κ.Α. 60.07.00.09 «Εργοδοτικές Εισφορές Πηλοθε¬ 
ραπευτηρίου Κρηνίδων Καβάλας Ορισμένου Χρόνου», 
ποσού 1.064,57 €. 

- Κ.Α. 60.00.00.09 «Τακτικές Αποδοχές Πηλοθερα¬ 
πευτηρίου Κρηνίδων Καβάλας Αορίστου Χρόνου», 
824,16 € και 

- Κ.Α. 60.03.00.09 «Εργοδοτικές Εισφορές Πηλοθε¬ 
ραπευτηρίου Κρηνίδων Καβάλας Αορίστου Χρόνου», 
ποσού 229,11 €. 

- Κ.Α. 60.06.00.12 «Τακτικές Αποδοχές Κέντρου Πλη¬ 
ροφόρησης Επισκεπτών Καβάλας Ορισμένου Χρόνου», 
456,85 € και 

- Κ.Α. 60.07.00.12 «Εργοδοτικές Εισφορές Κέντρου 
Πληροφόρησης Επισκεπτών Καβάλας Ορισμένου Χρό¬ 
νου», ποσού 114,49 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 29 Μάίου 2018 

Η Πρόεδρος 

ΑΝΑΣΤΑΣΙΑ ΙΩΣΗΦΙΔΟΥ 


Αριθμ. 3820 _ (3) 

Καθιέρωση υπερωριακής απασχόλησης εργαζο¬ 
μένων της Δημοτικής Κοινωφελούς Επιχείρησης 
Καβάλας "ΔΗΜΩΦΕΛΕΙΑ". 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ «ΔΗΜΩΦΕΛΕΙΑ» 

Έχοντας υπόψη: 

Ι.Την αριθμ. 231/25.05.2018 απόφαση του Διοικητι¬ 
κού Συμβουλίου της Επιχείρησης. 

2. Την αριθμ. 2/1015/ΔΕΠ/05-01-2016 Εγκύκλιο 
του Υπουργείου Οικονομικών "Παροχή οδηγιών για 
την εφαρμογή των διατάξεων του Κεφαλαίου Β' του 
ν. 4354/2015 (176/Α'). 


Η Δημοτική Κοινωφελής Επιχείρηση έχει την ευθύ¬ 
νη της διαχείρισης του Φρουρίου της πόλης το οποίο 
λειτουργεί 365 ημέρες τον χρόνο, από το πρωί έως το 
βράδυ. Εντός του Φρουρίου υπάρχουν οι εγκαταστάσεις 
του υπαίθριου θεάτρου, στο οποίο πραγματοποιούνται 
κατά τη διάρκεια των θερινών και φθινοπωρινών μηνών 
πολιτιστικές εκδηλώσεις, κυρίως τις απογευματινές και 
νυχτερινές ώρες, καθόλη τη διάρκεια της εβδομάδας. 

Η παρουσία σε όλες αυτές τις εκδηλώσεις του ηλε¬ 
κτρολόγου της Επιχείρησης Ν. Μπερμπέρογλου ως ηλε¬ 
κτρολόγου ασφαλείας είναι εντελώς απαραίτητη.Το ίδιο 
απαραίτητη είναι και η παρουσία του ως ηλεκτρολόγου 
ασφαλείας και σε μια σειρά πολιτιστικών εκδηλώσεων 
που πραγματοποιούνται κατά την διάρκεια των φθινο¬ 
πωρινών, χειμερινών και ανοιξιάτικων μηνών σε διάφορα 
σημεία της πόλης, την ευθύνη οργάνωσης των οποίων 
έχει η «ΔΗΜΩΦΕΛΕΙΑ». (ΦΕΚ Β' 657/20-4-2011). Επίσης 
απαραίτητο κρίνεται για οποιοδήποτε πρόβλημα προκύ- 
ψει και στους χώρους της Έδρας και των υπολοίπων Δι¬ 
ευθύνσεων της Επιχείρησης κατά τις απογευματινές ώρες 
και νυχτερινές ώρες, καθόλη τη διάρκεια της εβδομάδας. 

Θα πρέπει επίσης να αναφέρουμε ότι ο Μπερμπέρο- 
γλου είναι ο μοναδικός ηλεκτρολόγος που διαθέτει η 
Δημοτική Επιχείρηση. 

Στη συνέχεια, σύμφωνα με την αριθμ. 318/30-12-2015 
απόφαση του Δ.Σ. της «ΔΗΜΩΦΕΛΕΙΑ» ορίστηκε η 
Ελευθεριάδου Αμαλία, υπάλληλος της Επιχείρησης, ως 
γραμματέας για την τήρηση των πρακτικών των συνε¬ 
δριάσεων του Διοικητικού Συμβουλίου της «ΔΗΜΩΦΕ- 
ΛΕΙΑ» με αναπληρώτριά της η Γρίδη Μαρία, υπάλληλος 
της Επιχείρησης και εγκρίθηκε η 20ωρη μηνιαία υπερω- 
ριακή, βάσει του άρθρου 20 του ν. 4024/2011, ο οποίος 
αντικαταστάθηκε από το ν. 4354/2015, αρ. 20, παρ. 2: Οι 
ώρες της απασχόλησης καθ' υπέρβαση του υποχρεωτι¬ 
κού ωραρίου ορίζονται ανά εξάμηνο, χωρίς να υπάρχει 
η δυνατότητα αυξομείωσης μεταξύ των δύο εξαμήνων 
μέσα στο έτος, όπου αναφέρεται για απογευματινή υπε- 
ρωριακή εργασία μέχρι εκατόν είκοσι (120) ώρες ανά 
υπάλληλο. 

Τέλος, η Γανίτου Κυριακή απασχολείται στη «ΔΗΜΩΦΕ- 
ΛΕΙΑ» με σύμβαση εργασίας ιδιωτικού δικαίου αορίστου 
χρόνου ως ΠΕ Διοικητικού με θέση Προϊσταμένης του 
Τμήματος Διοίκησης της Δ/νσης Διοικητικής-Οικονομι- 
κής Υποστήριξης από τις 24.11.2009, με πλήρες ωράριο, 
βάσει του πίνακα προσληπτέων της προκήρυξης 1 /181 Μ/ 
2009 (ΦΕΚ 352/τ. προκηρύξεων ΑΣΕΠ/31.07.2009). 
Πέραν των καθηκόντων της, όπως αυτά αναλύονται στην 
αριθμ. πρωτ. 5117/30.12.2011 σύμβαση εργασίας ιδιω¬ 
τικού δικαίου αορίστου χρόνου της προαναφερόμενης 
υπαλλήλου, της ανατέθηκε η πλήρης καταγραφή της 
ακίνητης περιουσίας της Επιχείρησης και η διόρθωση 
σφαλμάτων στις καταχωρήσεις που την αφορούν. 

Κατά το χρονικό διάστημα του α' εξαμήνου 2018 και 
ειδικότερα από τον Απρίλιο του 2018 και μετά, ολοκλη¬ 
ρώθηκε η διαδικασία συγκέντρωσης των απαιτούμενων 
δικαιολογητικών (αντίγραφα κτηματολογικών φύλλων 
και αποσπάσματα κτηματολογικού διαγράμματος, πε¬ 
ρίληψη εγγραπτέας πράξης, νομιμοποιητικά έγγραφα) 
αναφορικά με είκοσι δύο (22) ακίνητα ιδιοκτησίας της 

«ΔΗΜΩΦΕΛΕΙΑ» και υποβλήθηκε στο Κτηματολόγιο Κα¬ 
βάλας η απαιτούμενη αίτηση καταχώρισης εγγραπτέας 
πράξης, προκειμένου να καταχωρηθούν τα είκοσι δύο 
(22) ακίνητα στο όνομα της Δημοτικής Κοινωφελούς Επι¬ 
χείρησης Καβάλας «ΔΗΜΩΦΕΛΕΙΑ», καθότι μέχρι σήμε¬ 
ρα παρέμεναν στο όνομα της προϋφιστάμενης εταιρικής 
μορφής, ήτοι της Δημοτικής Αναπτυξιακής Επιχείρησης 
Καβάλας (Δ.ΑΝ.Ε.Κ.)· Επιπλέον, ολοκληρώθηκε η διαδικα¬ 
σία συγκέντρωσης των απαιτούμενων δικαιολογητικών 
(περίληψη εγγραπτέας πράξης, νομιμοποιητικά έγγρα¬ 
φα, αποσπάσματα κτηματολογικού πίνακα ανάρτησης 
(έντυπο Α1) και αδηλώσεις ν. 2308/1995 (Δ.2) αναφορικά 
με τριάντα τρία (33) ακίνητα ιδιοκτησίας της «ΔΗΜΩ- 
ΦΕΛΕΙΑ» σε περιοχές που είναι υπό κτηματογράφηση 
(Κρυονέρι, Παλαιά Καβάλα, Χαλκερό) και υποβλήθηκε 
στο Υποθηκοφυλακείο Καβάλας η απαιτούμενη αίτη¬ 
ση καταχώρισης εγγραπτέας πράξης, προκειμένου να 
καταχωρηθούν τα τριάντα τρία (33) ακίνητα στο όνομα 
της Δημοτικής Κοινωφελούς Επιχείρησης Καβάλας «ΔΗ- 
ΜΩΦΕΛΕΙΑ», καθότι μέχρι σήμερα παρέμεναν στο όνομα 
της προϋφιστάμενης εταιρικής μορφής, ήτοι της Δημο¬ 
τικής Αναπτυξιακής Επιχείρησης Καβάλας (Δ.ΑΝ.Ε.Κ.). 
Επιπλέον, ολοκληρώθηκε η βασική καταγραφή των 
επιμέρους περιπτώσεων καταπατητών που δήλωσαν 
υπεύθυνα ότι θα αποχωρήσουν από την καταπατηθείσα 
έκταση, εκείνων που υπέβαλαν αίτηση εξαγοράς, εκεί¬ 
νων που υπέβαλαν αίτηση μίσθωσης καθώς και όσων 
δεν ανταποκρίθηκαν στην εξώδικη όχληση εκ μέρους 
της Επιχείρησης, ώστε να ακολουθηθούν οι αντίστοιχες 
απαιτούμενες διαδικασίες. 

Στο Β' εξάμηνο 2018 αναμένεται να πραγματοποιη¬ 
θούν περαιτέρω οι εξής ενέργειες: 

Α) ολοκλήρωση της διαδικασίας διοικητικής αποβολής 
του αυθαίρετου κατόχου της διώροφης μονοκατοικίας 
στη Ραψάνη Καβάλας, 

Β) εντοπισμός διευθύνσεων κατοικίας και λοιπών 
απαιτούμενων στοιχείων των καταπατητών εκτάσεων 
ιδιοκτησίας της «ΔΗΜΩΦΕΛΕΙΑ» στο ΕΣΚΗ ΚΑΠΟΥ, προ¬ 
κειμένου να τους επιδοθεί εξώδικη πρόκληση και να 
ολοκληρωθεί η διαδικασία διοικητικής αποβολής τους, 

Γ) προετοιμασία φακέλου και υποβολή αιτήματος στην 
Επιτροπή θεμάτων Γης και επίλυσης διαφορών Π.Ε. Κα¬ 
βάλας για αγορά ακινήτου όμορου του Πηλοθεραπευ¬ 
τηρίου Κρηνίδων με σκοπό την αξιοποίησή του, 

Δ) επιστολική επικοινωνία με τη Δ/νση Γεωργίας για 
ανάκληση διοικητικών πράξεων παραχώρησης σε 
ιδιώτες εκτάσεων του ΕΣΚΗ ΚΑΠΟΥ ιδιοκτησίας της 
«ΔΗΜΩΦΕΛΕΙΑ», 

Ε) αποσαφήνιση ιδιοκτησιακού καθεστώτος ακινήτου 
όμορου στο Πηλοθεραπευτήριο Κρηνίδων, το οποίο η 
Επιχείρηση επιθυμεί να αγοράσει προς αξιοποίηση, 

Στ) επιβεβαίωση συντέλεσης ή μη, απαλλοτρίωσης 
για την κατασκευή της Βιομηχανίας Φωσφορικών Λιπα¬ 
σμάτων και της Εγνατίας Οδού, ώστε να υποβληθούν 
τα απαιτούμενα για την υποστήριξη της ένστασης στο 
Κτηματολόγιο έγγραφα, 


Ζ) μελέτη της έκθεσης που υπέβαλε εξωτερικός συνερ- 
γάτης-δικηγόρος της Επιχείρησης σχετικά με ακίνητα της 
Επιχείρησης που εμφανίζονται στο ΚΤΗΜΑΤΟΛΟΓΙΟ να 
ανήκουν σε ιδιώτη, στο ΕΛΛΗΝΙΚΟ ΔΗΜΟΣΙΟ, στη ΔΕΗ 
ή είναι αγνώστου ιδιοκτήτη, έτσι ώστε να δρομολογηθεί 
η διαδικασία δικαστικής διεκδίκησής τους, 

Η) καταγραφή, ενημέρωση-επικαιροποίηση και δια¬ 
χείριση αρχείου με εκκρεμείς δικαστικές υποθέσεις που 
αφορούν στο ΕΣΚΗ ΚΑΠΟΥ (απαλλοτριώσεις, μισθώσεις 
κ.λπ.) καθώς και για το σύνολο των δικαστικών υποθέ¬ 
σεων της Επιχείρησης (εργατικές, μισθωτικές κ.λπ.) που 
προϋποθέτουν επαφή με τους πληρεξούσιους δικηγό¬ 
ρους και παροχή των απαιτούμενων για την υποστήριξη 
των συμφερόντων της Επιχείρησης στοιχείων, 

Θ) εντοπισμός και ολοκλήρωση, σε συνεργασία με εξω¬ 
τερικό συνεργάτη - Πολιτικό Μηχανικό, των διαδικασιών 
τακτοποίησης αυθαιρέτων κτισμάτων εντός των κατα- 
πατηθέντων εκτάσεων ιδιοκτησίας της «ΔΗΜΩΦΕΛΕΙΑ» 
και γενικότερα εντός των ακινήτων της Επιχείρησης και 

I) συγκριτική επισκόπηση και διόρθωση δήλωσης ακί¬ 
νητης περιουσίας της Επιχείρησης στο Κτηματολόγιο σε 
σχέση με την αντίστοιχη δήλωση περιουσιολογίου Ε9, τη 
δήλωση αναλυτικής κατάστασης μισθωμάτων Ε2 (μόνο 
για τα ακίνητα της Επιχείρησης που μισθώνονται) και 
τέλος με το Μητρώο Παγίων της Επιχείρησης. 

Για την άρτια και ορθή εκτέλεση των προαναφερόμε- 
νων πρόσθετων και μη συναφών προς τα εκ της συμβά- 
σεως της απορρέοντα καθηκόντων, η προαναφερόμε- 
νη υπάλληλος πρέπει να πραγματοποιήσει έρευνες στο 
Κτηματολογικό Γραφείο και Υποθηκοφυλακείο Καβάλας 
καθώς και συναντήσεις με τους εξωτερικούς συνεργά¬ 
τες της Επιχείρησης (τοπογράφους, δικηγόρους κ.λπ.) οι 
οποίες τις περισσότερες φορές λαμβάνουν χώρα κατά 
τις απογευματινές ώρες, εκτός του ωραρίου εργασίας 
της και όσον αφορά ιδίως τους δικηγόρους, και για την 
προετοιμασία των πάσης φύσεως υποθέσεων της Επι¬ 
χείρησης (εργατικές, μισθωτικές, διοικητικές κ.λπ.) και 
την παράδοση σχετικού αρχείου σε αυτούς πριν την 
ημερομηνία εκδίκασής τους. 

Σημειώνεται ότι μόνο η Γανίτου Κυριακή που προσλή- 
φθηκε ως ΠΕ Διοικητικού-Οικονομικού, είναι πτυχιού- 
χος Νομικής Σχολής με εξειδίκευση στο Ευρωπαϊκό και 
Διοικητικό Δίκαιο, με αποτέλεσμα μόνο εκείνη εκ του 
απασχολούμενου προσωπικού να μπορεί να πραγματο¬ 
ποιήσει εκτός του ωραρίου εργασίας της και πέραν των 
καθηκόντων της σύμβασης εργασίας της, τις ανωτέρω 
αναλυτικά περιγραφόμενες εργασίες που προαπαιτούν 
νομικές γνώσεις για την άρτια διεκπεραίωσή τους. 

Η ανωτέρω απόφαση δημοσιεύεται στην Εφημερίδα 
της Κυβερνήσεως και ισχύει από την δημοσίευσή της, 
αποφασίζουμε: 

Α) εγκρίνει την καθιέρωση υπερωριακής απασχόλησης 
για τον Μπερμπέρογλου Νικόλαο, ΔΕ Ηλεκτρολόγο, για 
το 2ο εξάμηνο του έτους 2018, για την τεχνική υποστή¬ 
ριξη των πολιτιστικών εκδηλώσεων που πραγματοποι¬ 
ούνται κατά τη διάρκεια του έτους, είτε στον χώρο του 
Φρουρίου Καβάλας, είτε σε διάφορα σημεία και χώρους 
εκδηλώσεων της πόλης κατά τις απογευματινές και νυ¬ 
χτερινές ώρες, καθόλη τη διάρκεια της εβδομάδας, την 

ευθύνη οργάνωσης των οποίων έχει η «ΔΗΜΩΦΕΛΕΙΑ», 
καθώς επίσης και στους χώρουςτηςΈδρας και των υπο¬ 
λοίπων Διευθύνσεων της Επιχείρησης κατά τις απογευ¬ 
ματινές και νυχτερινές ώρες, καθόλη τη διάρκεια της 
εβδομάδας ως εξής: 


ΚΛΑΔΟΣ 

ΑΡΙΘΜΟΣ 

ΥΠΑΛΛΗΛΩΝ 

ΑΠΟΓΕΥΜΑΤΙΝΕΣ ΚΑΙ 

ΝΥΧΤΕΡΙΝΕΣ ΩΡΕΣ 

ΚΑΘΟΛΗ ΤΗ ΔΙΑΡΚΕΙΑ ΤΗΣ 

ΕΒΔΟΜΑΔΑΣ 

ΔΕ ΗΛΕΚΤΡΟΛΟΓΟΣ 

ΑΟΡΙΣΤΟΥ ΧΡΟΝΟΥ 

1 

120 


σύμφωνα με τις διατάξεις του άρθρου 20 παρ. 1 και 2 
του ν. 4354/2015 «Αποζημίωση για εργασία καθ' υπέρ¬ 
βαση του υποχρεωτικού ωραρίου - Αποζημίωση για 
εργασία προς συμπλήρωση του υποχρεωτικού ωραρί¬ 
ου», όπως τροποποιήθηκε με το αριθμ. 2/31029/ΔΕΠ/ 
06-05-2016 έγγραφο του Υπουργείου Οικονομικών, με 
θέμα: «Παροχή οδηγιών για την εφαρμογή των διατά¬ 
ξεων του Κεφαλαίου Β' του ν. 4354/2015 (176/Α)», άρ¬ 
θρο 20 «Αποζημίωση για εργασία καθ' υπέρβαση του 
υποχρεωτικού ωραρίου -Αποζημίωση για εργασία προς 
συμπλήρωση του υποχρεωτικού ωραρίου». 

Στον προϋπολογισμό του έτους 2018 υπάρχουν εγκε¬ 
κριμένες πιστώσεις με Κ.Α. 60.00.00.02 «Τακτικές αποδο¬ 
χές Αορίστου Χρόνου», συνολικού ποσού χιλίων πεντα- 
κοσίων τριάντα οκτώ ευρώ (1.538,00 €) και 
Κ.Α. 60.03.00.02 «Εργοδοτικές εισφορές Αορίστου 
Χρόνου», συνολικού ποσού τετρακοσίων τριάντα τριών 
ευρώ και ογδόντα επτά λεπτών (433,87 €) και 
Β) εγκρίνει την καθιέρωση υπερωριακής απασχόλησης 
για την Ελευθεριάδου Αμαλία,ΤΕ Γραμματέα του Διοικη¬ 
τικού Συμβουλίου της Επιχείρησης, με αναπληρώτριά της 
την Γρίδη Μαρία, ΔΕ υπάλληλο της Επιχείρησης, για το 
2ο εξάμηνο του έτους 2018, για την τήρηση των πρακτι¬ 
κών των Συνεδριάσεων του Διοικητικού Συμβουλίου της 
Επιχείρησης, πέραν του κανονικού ωραρίου, την 20ωρη 
μηνιαία υπερωριακή απασχόληση, βάσει του άρθρου 
20 του ν. 4354/2015, (αρ. 20, παρ. 2): Οι ώρες της απα¬ 
σχόλησης καθ' υπέρβαση του υποχρεωτικού ωραρίου 
ορίζονται ανά εξάμηνο, χωρίς να υπάρχει η δυνατότητα 
αυξομείωσης μεταξύ των δύο εξαμήνων μέσα στο έτος, 


όπου αναφέρεται για απογευματινή υπερωριακή εργα¬ 
σία μέχρι εκατόν είκοσι (120) ώρες ανά υπάλληλο. 

Στον προϋπολογισμό του έτους 2018 υπάρχουν εγκε¬ 
κριμένες πιστώσεις με Κ.Α. 60.00.00.01 «Τακτικές απο¬ 
δοχές Αορίστου Χρόνου», συνολικού ποσού εξακοσίων 
εννέα ευρώ και εξήντα λεπτών (609,60 €), 

Κ.Α. 60.03.00.01 «Εργοδοτικές εισφορές Αορίστου 
Χρόνου», συνολικού ποσού εκατόν πενήντα δύο ευρώ 
και εβδομήντα έξι λεπτών (152,76 €) και 
Κ.Α. 60.00.00.07 «Τακτικές αποδοχές Αορίστου Χρό¬ 
νου», συνολικού ποσού τετρακοσίων δέκα οκτώ ευρώ 
και ογδόντα λεπτών (418,80 €), 

Κ.Α. 60.03.00.07 «Εργοδοτικές εισφορές Αορίστου 
Χρόνου», συνολικού ποσού εκατόν τεσσάρων ευρώ και 
ενενήντα πέντε λεπτών (104,95 €) και 
Γ) εγκρίνει την καθιέρωση υπερωριακής απασχόλησης 
κατά τις απογευματινές ώρες για την Γανίτου Κυριακή, 
ειδικότητας ΠΕ Διοικητικού, με θέση Προϊσταμένηςτου 
Τμήματος Διοίκησης της Δ/νσης Διοικητικής - Οικονο¬ 
μικής Υποστήριξης της «ΔΗΜΩΦΕΛΕΙΑ», με σύμβαση 
εξαρτημένης εργασίας ιδιωτικού δικαίου αορίστου χρό¬ 
νου, για το 2ο εξάμηνο του έτους 2018 μέχρι εκατόν εί¬ 
κοσι (120) ώρες κατ' ανώτατον όριο, στα καθήκοντα που 
αναφέρονται αναλυτικά παραπάνω και είναι πρόσθετα 
κατ' είδος και κατά χρόνο, βάσει του άρθρου 20 του 
ν. 4354/2015. 

Η δαπάνη που θα προκύψει από την ως άνω απασχό¬ 
ληση θα ανέλθει στο ποσό των 823,14 ευρώ, θα βαρύνει 
τους κάτωθι κωδικούς του προϋπολογισμού έτους 2018 
και αναλύεται ως ακολούθως: 

Κ.Α. 60.00.00.01 «Τακτικές αποδοχές Αορίστου Χρό¬ 
νου», συνολικού ποσού εξακοσίων πενήντα οκτώ ευρώ 
και είκοσι λεπτών (658,20 €), 

Κ.Α. 60.03.00.01 «Εργοδοτικές εισφορές Αορίστου 
Χρόνου», συνολικού ποσού εκατόν εξήντα τεσσάρων 
ευρώ και ενενήντα τεσσάρων λεπτών (164,94 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 29 Μάί'ου 2018 

Η Πρόεδρος 

ΑΝΑΣΤΑΣΙΑ ΙΩΣΗΦΙΔΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 


(4) 

Στην Φ20/83241 /Δ4/21.05.2018 απόφαση του Υφυπουργού Παιδείας, Έρευνας και Θρησκευμάτων, που δημοσι- 
εύθηκε στο ΦΕΚ 1890/τ.Β /24.05.2018, στη σελίδα 20585, στην αρχή του πίνακα προστίθεται: 


Ιο ΗΜΕΡΗΣΙΟΕΠΑΛ 

ΠΡΟΣΟΤΣΑΝΗΣ ΔΡΑΜΑΣ 

ΠΛΗΡΟΦΟΡΙΚΗΣ 

Τεχνικός Εφαρμογών 

Πληροφορικής 


ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 

Υπάλληλος Διοίκησης και Οικονομικών Υπηρεσιών 


ΓΕΩΠΟΝΙΑΣ, ΤΡΟΦΙΜΩΝ ΚΑΙ 
ΠΕΡΙΒΑΛΛΟΝΤΟΣ 




(Από το Εθνικό Τυπογραφείο) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























